CELEX: 32020R0034
Language: sl
Date: 2020-01-15 00:00:00
Title: Uredba Komisije (EU) 2020/34 z dne 15. januarja 2020 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 39 in mednarodnih standardov računovodskega poročanja 7 in 9 (Besedilo velja za EGP)

16.1.2020   
               
               
                  SL
               
               
                  Uradni list Evropske unije
               
               
                  L 12/5
               
            
         UREDBA KOMISIJE (EU) 2020/34
         z dne 15. januarja 2020
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 39 in mednarodnih standardov računovodskega poročanja 7 in 9
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali na dan 15. oktobra 2008.
                  
               
                     (2)
                  
                  
                     Odbor za finančno stabilnost je 22. julija 2014 objavil poročilo z naslovom „Reforming Major Interest Rate Benchmarks“ (reforma najpomembnejših referenčnih obrestnih mer), v katerem so bila določena priporočila za izboljšanje obstoječih referenčnih vrednosti in drugih morebitnih referenčnih obrestnih mer, ki temeljijo na medbančnih trgih, ter za razvoj alternativnih referenčnih obrestnih mer, ki so skoraj brez tveganja.
                  
               
                     (3)
                  
                  
                     Z Uredbo (EU) 2016/1011 Evropskega parlamenta in Sveta (3) je bil uveden skupen okvir za zagotavljanje točnosti in celovitosti indeksov, ki se uporabljajo kot referenčne vrednosti pri finančnih instrumentih in finančnih pogodbah ali za merjenje uspešnosti investicijskih skladov v Uniji.
                  
               
                     (4)
                  
                  
                     Upravni odbor za mednarodne računovodske standarde je 26. septembra 2019 objavil reformo referenčnih obrestnih mer (spremembe MSRP 9, MRS 39 in MSRP 7), da bi obravnaval posledice za finančno poročanje, ki jih prinaša reforma referenčnih obrestnih mer v obdobju pred zamenjavo obstoječe referenčne obrestne mere z alternativno referenčno obrestno mero.
                  
               
                     (5)
                  
                  
                     Spremembe določajo začasna in omejena izjema od zahtev za obračunavanje varovanja pred tveganjem iz Mednarodnega računovodskega standarda (MRS) 39 Finančni instrumenti: pripoznavanje in merjenje ter Mednarodnega standarda računovodskega poročanja (MSRP) 9 Finančni instrumenti, tako da lahko podjetja še naprej izpolnjujejo zahteve ob predpostavki, da se obstoječe referenčne obrestne mere niso spremenile zaradi reforme medbančnih obrestnih mer.
                  
               
                     (6)
                  
                  
                     Komisija je po posvetovanju z Evropsko svetovalno skupino za računovodsko poročanje sklenila, da spremembe MRS 39 Finančni instrumenti: pripoznavanje in merjenje, MSRP 7 Finančni instrumenti: razkritja in MSRP 9 Finančni instrumenti izpolnjujejo merila za sprejetje, določena v členu 3(2) Uredbe (ES) št. 1606/2002.
                  
               
                     (7)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (8)
                  
                  
                     Ukrepi, predvideni s to uredbo, so v skladu z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            Priloga k Uredbi (ES) št. 1126/2008 se spremeni:
            
                        (a)
                     
                     
                        Mednarodni računovodski standard (MRS) 39 Finančni instrumenti: pripoznavanje in merjenje se spremeni, kot je navedeno v Prilogi k tej uredbi;
                     
                  
                        (b)
                     
                     
                        Mednarodni računovodski standard (MRS) 7 Finančni instrumenti: razkritja se spremeni, kot je določeno v Prilogi k tej uredbi;
                     
                  
                        (c)
                     
                     
                        MSRP 9 Finančni instrumenti se spremeni, kot je določeno v Prilogi k tej uredbi.
                     
                  
         
            Člen 2
            Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2020 ali po tem datumu.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
         
            (3)  Uredba (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) št. 596/2014 (UL L 171, 29.6.2016, str. 1).
      
      
         
            PRILOGA
            Reforma referenčnih obrestnih mer
            Spremembe MSRP 9, MRS 39 in MSRP 7
            
               Spremembe MSRP 9 Finančni instrumenti
               
            
            Dodajo se 6.8.1.–6.8.12. in 7.1.8. člen. Pred 6.8.1. členom se doda nov naslov. Pred 6.8.4., 6.8.5., 6.8.6., 6.8.7. in 6.8.9. členom se dodajo novi podnaslovi. Spremeni se 7.2.26. člen.
            
               Poglavje 6 Obračunavanje varovanja pred tveganjem
            
            ...
            6.8   ZAČASNE IZJEME PRI UPORABI POSEBNIH ZAHTEV GLEDE OBRAČUNAVANJA VAROVANJA PRED TVEGANJEM
            
                     
                        6.8.1
                     
                     
                        Podjetje mora uporabljati 6.8.4.–6.8.12. člen ter 7.1.8. in 7.2.26.(d) člen za vsa razmerja varovanja pred tveganjem, na katera neposredno vpliva reforma referenčnih obrestnih mer. Ti členi se uporabljajo samo za takšna razmerja varovanja pred tveganjem. Reforma referenčnih obrestnih mer neposredno vpliva na razmerje varovanja pred tveganjem le, če reforma povzroči negotovosti glede:
                        
                                    (a)
                                 
                                 
                                    referenčne obrestne mere (določene pogodbeno ali nepogodbeno), določene kot tveganje, pred katerim se varuje; in/ali
                                 
                              
                                    (b)
                                 
                                 
                                    časovnega okvira ali zneska denarnih tokov, ki temeljijo na referenčni obrestni meri, pred tveganjem varovane postavke ali instrumenta za varovanje pred tveganjem.
                                 
                              
                  
                     
                        6.8.2
                     
                     
                        Za namene uporabe 6.8.4.–6.8.12. člena se izraz „reforma referenčnih obrestnih mer“ nanaša na reformo referenčnih obrestnih mer na ravni celotnega trga, vključno z zamenjavo referenčnih obrestnih mer z alternativno referenčno obrestno mero, kot je tista, ki izhaja iz priporočil poročila Odbora za finančno stabilnost iz julija 2014 z naslovom „Reforming Major Interest Rate Benchmarks“ (reforma pomembnejših referenčnih obrestnih mer) (1).
                     
                  
                     
                        6.8.3
                     
                     
                        6.8.4.–6.8.12. člen določajo izjeme le za zahteve, ki so določene v teh členih. Podjetje še naprej uporablja vse druge zahteve glede obračunavanja varovanja pred tveganjem za razmerja varovanja pred tveganjem, na katera neposredno vpliva reforma referenčnih obrestnih mer.
                     
                  
               Zahteva po veliki verjetnosti za varovanje denarnih tokov pred tveganjem
            
            
                     
                        6.8.4
                     
                     
                        Pri ugotavljanju, ali je napovedana transakcija (ali njena sestavina) zelo verjetna, kot se zahteva v 6.3.3. členu, podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi, ne spremeni zaradi reforme referenčnih obrestnih mer.
                     
                  
               Prerazvrstitev zneska, ki se je nabral v rezervi za varovanje denarnih tokov pred tveganjem
            
            
                     
                        6.8.5
                     
                     
                        Za namene uporabe zahteve iz 6.5.12. člena za ugotovitev, ali se pričakuje nastanek pred tveganjem varovanih prihodnjih denarnih tokov, podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi, ne spremeni zaradi reforme referenčnih obrestnih mer.
                     
                  
               Ocenjevanje ekonomskega razmerja med pred tveganjem varovano postavko in instrumentom za varovanje pred tveganjem
            
            
                     
                        6.8.6
                     
                     
                        Za namene uporabe zahtev iz 6.4.1.(c)(i) člena in B6.4.4.–B6.4.6. člena podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi in/ali tveganje, pred katerim se varuje, ali referenčna obrestna mera, na kateri temeljijo denarni tokovi instrumenta za varovanje pred tveganjem, ne spremeni zaradi reforme referenčnih obrestnih mer.
                     
                  
               Določitev sestavine postavke kot pred tveganjem varovane postavke
            
            
                     
                        6.8.7
                     
                     
                        Razen če se uporablja 6.8.8. člen, podjetje za varovanje pred tveganjem nepogodbeno določene referenčne sestavine obrestnega tveganja zahtevo iz 6.3.7.(a) in B6.3.8. člena – da mora biti sestavina tveganja ločeno opredeljiva – uporabi samo na začetku razmerja varovanja pred tveganjem.
                     
                  
                     
                        6.8.8
                     
                     
                        V primerih, ko podjetje v skladu z njegovo dokumentacijo o varovanju pred tveganjem pogosto na novo določi (tj. prekine in na novo začne) razmerje varovanja pred tveganjem, zato ker se tako instrument za varovanje pred tveganjem kot pred tveganjem varovana postavka pogosto spreminjata (tj. podjetje uporablja dinamičen proces, v katerem tako pred tveganjem varovane postavke kot instrumenti za varovanje pred tveganjem, ki se uporabljajo za obvladovanje te izpostavljenosti, ne ostanejo dolgo nespremenjeni), podjetje zahtevo iz 6.3.7.(a) in B6.3.8. člena – da mora biti sestavina tveganja ločeno opredeljiva – uporabi samo, ko prvič določi pred tveganjem varovano postavko v tem razmerju varovanja pred tveganjem. Pred tveganjem varovana postavka, ki je bila ocenjena v času njene prvotne določitve v razmerju varovanja pred tveganjem, ne glede na to, ali je bilo to v času začetka varovanja pred tveganjem ali pozneje, se pri nobeni poznejši ponovni določitvi v istem razmerju varovanja pred tveganjem ne oceni ponovno.
                     
                  
               Prenehanje uporabe
            
            
                     
                        6.8.9
                     
                     
                        Podjetje za naprej preneha uporabljati 6.8.4. člen za pred tveganjem varovano postavko ob zgodnejšem od naslednjih dogodkov:
                        
                                    (a)
                                 
                                 
                                    ko v zvezi s časovnim okvirom ali zneskom denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    ko je razmerje varovanja pred tveganjem, katerega sestavina je pred tveganjem varovana postavka, prekinjeno.
                                 
                              
                  
                     
                        6.8.10
                     
                     
                        Podjetje za naprej preneha uporabljati 6.8.5. člen ob zgodnejšem od naslednjih dogodkov:
                        
                                    (a)
                                 
                                 
                                    ko v zvezi s časovnim okvirom ali zneskom prihodnjih denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    ko se celotni znesek, ki se je nabral v rezervi za varovanje denarnih tokov pred tveganjem v zvezi s tem prekinjenim razmerjem varovanja pred tveganjem, prerazvrsti v poslovni izid.
                                 
                              
                  
                     
                        6.8.11
                     
                     
                        Podjetje za naprej preneha uporabljati 6.8.6. člen:
                        
                                    (a)
                                 
                                 
                                    za pred tveganjem varovano postavko, kadar v zvezi s tveganjem, pred katerim se varuje, ali časovnim okvirom in zneskom denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    za instrument za varovanje pred tveganjem, kadar v zvezi s časovnim okvirom in zneskom denarnih tokov, ki temeljijo na referenčni obrestni meri, instrumenta za varovanje pred tveganjem ni več negotovosti, ki izhaja iz reforme referenčnih obrestnih mer;
                                 
                              Če je razmerje varovanja pred tveganjem, katerega del sta pred tveganjem varovana postavka in instrument za varovanje pred tveganjem, prekinjeno pred datumom iz 6.8.11.(a) člena ali datumom iz 6.8.11.(b) člena, podjetje na datum prekinitve za naprej preneha uporabljati 6.8.6. člen za to razmerje varovanja pred tveganjem.
                     
                  
                     
                        6.8.12
                     
                     
                        Pri določitvi skupine postavk kot pred tveganjem varovane postavke ali kombinacije finančnih instrumentov kot instrumenta za varovanje pred tveganjem podjetje za naprej preneha uporabljati 6.8.4.–6.8.6. člene za posamezno postavko ali finančni instrument v skladu s 6.8.9., 6.8.10. ali 6.8.11. členom, kot je ustrezno, kadar v zvezi s tveganjem, pred katerim se varuje, ali/in časovnim okvirom in zneskom denarnih tokov, ki temeljijo na referenčni obrestni meri, te postavke ali finančnega instrumenta ni več negotovosti, ki izhaja iz reforme referenčnih obrestnih mer;
                     
                  
               Poglavje 7 Datum začetka veljavnosti in prehod
            
            7.1   DATUM ZAČETKA VELJAVNOSTI
            ...
            
                     
                        7.1.8
                     
                     
                        Z reformo referenčnih obrestnih mer, ki spreminja MSRP 9, MRS 39 in MSRP 7, objavljeno septembra 2019, se je dodal oddelek 6.8 in spremenil 7.2.26. člen. Podjetje te spremembe uporablja za letna obdobja, ki se začnejo 1. januarja 2020 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.
                     
                  7.2   PREHOD
            ...
            
               Prehod za obračunavanje varovanja pred tveganjem (poglavje 6)
            
            ...
            
                     
                        7.2.26
                     
                     
                        Pri uporabi zahtev glede obračunavanja varovanja pred tveganjem iz tega standarda za naprej veljajo naslednje izjeme:
                        ...
                        
                                    (d)
                                 
                                 
                                    podjetje uporablja zahteve iz oddelka 6.8 za nazaj. Ta uporaba za nazaj velja samo za tista razmerja varovanja pred tveganjem, ki so obstajala na začetku poročevalskega obdobja, v katerem podjetje prvič uporabi te zahteve, ali pa so bila kot taka določena po tem, ter za znesek, ki se je nabral v rezervi za varovanje denarnih tokov pred tveganjem, ki je obstajal na začetku poročevalskega obdobja, v katerem podjetje prvič uporabi te zahteve.
                                 
                              
                  
               Spremembe MRS 39 Finančni inštrumenti: Pripoznavanje in merjenje
               
            
            Dodajo se 102.A–102.N člen in 108.G člen. Pred 102.A členom se doda naslov. Pred 102.D, 102.E, 102.F, 102.H in 102.J. členom se dodajo novi podnaslovi.
            VAROVANJE PRED TVEGANJEM
            ...
            
               Začasne izjeme pri uporabi posebnih zahtev glede obračunavanja varovanja pred tveganjem
            
            
                     
                        102A
                     
                     
                        Podjetje uporablja 102.D–102.N člen in 108.G člen za vsa razmerja varovanja pred tveganjem, na katera neposredno vpliva reforma referenčnih obrestnih mer. Ti členi se uporabljajo samo za takšna razmerja varovanja pred tveganjem. Reforma referenčnih obrestnih mer neposredno vpliva na razmerje varovanja pred tveganjem le, če reforma povzroči negotovosti glede:
                        
                                    (a)
                                 
                                 
                                    referenčne obrestne mere (določene pogodbeno ali nepogodbeno), določene kot tveganje, pred katerim se varuje; in/ali
                                 
                              
                                    (b)
                                 
                                 
                                    časovnega okvira ali zneska denarnih tokov, ki temeljijo na referenčni obrestni meri, pred tveganjem varovane postavke ali instrumenta za varovanje pred tveganjem.
                                 
                              
                  
                     
                        102B
                     
                     
                        Za namene uporabe 102.D–102.N člena se izraz „reforma referenčnih obrestnih mer“ nanaša na reformo referenčnih obrestnih mer na ravni celotnega trga, vključno z zamenjavo referenčnih obrestnih mer z alternativno referenčno obrestno mero, kot je tista, ki izhaja iz priporočil poročila Odbora za finančno stabilnost iz julija 2014 z naslovom „Reforming Major Interest Rate Benchmarks“ (reforma pomembnejših referenčnih obrestnih mer) (2).
                     
                  
                     
                        102C
                     
                     
                        102.D–102.N člen določajo izjeme le za zahteve, ki so določene v teh členih. Podjetje še naprej uporablja vse druge zahteve glede obračunavanja varovanja pred tveganjem za razmerja varovanja pred tveganjem, na katera neposredno vpliva reforma referenčnih obrestnih mer.
                     
                  
               Zahteva po veliki verjetnosti za varovanje denarnih tokov pred tveganjem
            
            
                     
                        102D
                     
                     
                        Za namene uporabe zahteve iz 88.(c) člena, ki določa, da mora biti napovedana transakcija zelo verjetna, podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi, ne spremeni zaradi reforme referenčnih obrestnih mer.
                     
                  
               Prerazvrstitev kumulativnega dobička ali izgube, pripoznane v drugem vseobsegajočem donosu
            
            
                     
                        102E
                     
                     
                        Za namene uporabe zahteve iz 101.(c) člena za ugotovitev, ali nastanka napovedane transakcije ni več mogoče pričakovati, podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi, ne spremeni zaradi reforme referenčnih obrestnih mer.
                     
                  
               Ocena učinkovitosti
            
            
                     
                        102F
                     
                     
                        Za namene uporabe zahtev iz 88.(b) člena in AG105.a člena podjetje predpostavlja, da se referenčna obrestna mera (določena pogodbeno ali nepogodbeno), na kateri temeljijo pred tveganjem varovani denarni tokovi in/ali tveganje, pred katerim se varuje, ali referenčna obrestna mera, na kateri temeljijo denarni tokovi instrumenta za varovanje pred tveganjem, ne spremeni zaradi reforme referenčnih obrestnih mer.
                     
                  
                     
                        102G
                     
                     
                        Za namene uporabe zahteve iz 88.(e) člena podjetju ni treba prekiniti razmerja varovanja pred tveganjem, ker dejanski rezultati varovanja pred tveganjem ne izpolnjujejo zahtev iz AG105.(b) člena. Da bi se izognili dvomom, podjetje uporabi druge pogoje v 88. členu, vključno z oceno za naprej iz 88.(b) člena, da oceni, ali je razmerje varovanja pred tveganjem treba prekiniti.
                     
                  
               Določanje finančnih postavk kot pred tveganjem varovanih postavk
            
            
                     
                        102H
                     
                     
                        Razen če se uporablja 102.I člen, podjetje za varovanje pred tveganjem nepogodbeno določenega referenčnega deleža tveganja obrestne mere zahtevo iz 81. in AG99F člena – da mora biti opredeljen delež tveganja ločeno opredeljiv – uporabi samo na začetku razmerja varovanja pred tveganjem.
                     
                  
                     
                        102I
                     
                     
                        V primerih, ko podjetje v skladu z njegovo dokumentacijo o varovanju pred tveganjem pogosto na novo določi (tj. prekine in na novo začne) razmerje varovanja pred tveganjem, zato ker se tako instrument za varovanje pred tveganjem kot pred tveganjem varovana postavka pogosto spreminjata (tj. podjetje uporablja dinamičen proces, v katerem tako pred tveganjem varovane postavke kot instrumenti za varovanje pred tveganjem, ki se uporabljajo za obvladovanje te izpostavljenosti, ne ostanejo dolgo nespremenjeni), podjetje zahtevo iz 81. in AG99.F člena – da mora biti opredeljeni delež ločeno opredeljiv – uporabi samo ko prvič določi pred tveganjem varovano postavko v tem razmerju varovanja pred tveganjem. Pred tveganjem varovana postavka, ki je bila ocenjena v času njene prvotne določitve v razmerju varovanja pred tveganjem, ne glede na to, ali je bilo to v času začetka varovanja pred tveganjem ali pozneje, se pri nobeni poznejši ponovni določitvi v istem razmerju varovanja pred tveganjem ne oceni ponovno.
                     
                  
               Prenehanje uporabe
            
            
                     
                        102J
                     
                     
                        Podjetje za naprej preneha uporabljati 102.D člen za pred tveganjem varovano postavko ob zgodnejšem od naslednjih dogodkov:
                        
                                    (a)
                                 
                                 
                                    ko v zvezi s časovnim okvirom ali zneskom denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    ko je razmerje varovanja pred tveganjem, katerega sestavina je pred tveganjem varovana postavka, prekinjeno.
                                 
                              
                  
                     
                        102K
                     
                     
                        Podjetje za naprej preneha uporabljati 102.E člen ob zgodnejšem od naslednjih dogodkov:
                        
                                    (a)
                                 
                                 
                                    ko v zvezi s časovnim okvirom ali zneskom prihodnjih denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    ko se celotni kumulativni dobiček ali izguba, pripoznana v drugem vseobsegajočem donosu v zvezi s tem prekinjenim razmerjem varovanja pred tveganjem, prerazvrsti v poslovni izid.
                                 
                              
                  
                     
                        102L
                     
                     
                        Podjetje za naprej preneha uporabljati 102.F člen:
                        
                                    (a)
                                 
                                 
                                    za pred tveganjem varovano postavko, kadar v zvezi s tveganjem, pred katerim se varuje, ali časovnim okvirom in zneskom denarnih tokov, ki temeljijo na referenčni obrestni meri, pred tveganjem varovane postavke ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    za instrument za varovanje pred tveganjem, kadar v zvezi s časovnim okvirom in zneskom denarnih tokov, ki temeljijo na referenčni obrestni meri, instrumenta za varovanje pred tveganjem ni več negotovosti, ki izhaja iz reforme referenčnih obrestnih mer;
                                 
                              Če je razmerje varovanja pred tveganjem, katerega del sta pred tveganjem varovana postavka in instrument za varovanje pred tveganjem, prekinjeno pred datumom iz 102.L(a) člena ali datumom iz 102.L(b) člena, podjetje na datum prekinitve za naprej preneha uporabljati 102.F člen za to razmerje varovanja pred tveganjem.
                     
                  
                     
                        102M
                     
                     
                        Podjetje za naprej preneha uporabljati 102.G člen za razmerje varovanja pred tveganjem ob zgodnejšem od naslednjih dogodkov:
                        
                                    (a)
                                 
                                 
                                    ko v zvezi s tveganjem, pred katerim se varuje, ter časovnim okvirom in zneskom denarnih tokov, ki temeljijo na referenčni obrestni meri, pred tveganjem varovane postavke ali instrumenta za varovanje pred tveganjem ni več negotovosti, ki izhaja iz reforme referenčnih obrestnih mer; ter
                                 
                              
                                    (b)
                                 
                                 
                                    ko se razmerje varovanja pred tveganjem, za katerega se uporablja izjema, prekine.
                                 
                              
                  
                     
                        102N
                     
                     
                        Pri določitvi skupine postavk kot pred tveganjem varovane postavke ali kombinacije finančnih instrumentov kot instrumenta za varovanje pred tveganjem podjetje za naprej preneha uporabljati 102.D–102.G člen za posamezno postavko ali finančni instrument v skladu s 102.J, 102.K, 102.L ali 102.M členom, kot je ustrezno, kadar v zvezi s tveganjem, pred katerim se varuje, ali/in časovnim okvirom in zneskom denarnih tokov, ki temeljijo na referenčni obrestni meri, te postavke ali finančnega instrumenta ni več negotovosti, ki izhaja iz reforme referenčnih obrestnih mer;
                     
                  DATUM ZAČETKA VELJAVNOSTI IN PREHOD
            ...
            
                     
                        108G
                     
                     
                        Z reformo referenčnih obrestnih mer, ki spreminja MSRP 9, MRS 39 in MSRP 7, objavljeno septembra 2019, so se dodali 102.A–102.N člen. Podjetje te spremembe uporablja za letna obdobja, ki se začnejo 1. januarja 2020 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije. Podjetje uporablja te spremembe za nazaj za tista razmerja varovanja pred tveganjem, ki so obstajala na začetku poročevalskega obdobja, v katerem podjetje prvič uporabi te spremembe, ali pa so bila kot taka določena po tem, ter za dobiček ali izgubo, pripoznano v drugem vseobsegajočem donosu, ki sta obstajala na začetku poročevalskega obdobja, v katerem podjetje prvič uporabi te spremembe.
                     
                  
               Spremembe MSRP 7 Finančni instrumenti: Razkritja
               
            
            Dodajo se 24.H in 44.DE–44.DF člen ter podnaslov pred 24.H členom.
            OBRAČUNAVANJE VAROVANJA PRED TVEGANJEM
            ...
            
               Negotovost, ki izhaja iz reforme referenčnih obrestnih mer
            
            
                     
                        24H
                     
                     
                        Za razmerja varovanja pred tveganjem, za katera podjetje uporablja izjeme iz 6.8.4.–6.8.12. člena MSRP 9 ali 102.D–102.N člena MRS 39, podjetje razkrije:
                        
                                    (a)
                                 
                                 
                                    pomembne referenčne obrestne mere, ki so jim izpostavljena razmerja varovanja pred tveganjem podjetja;
                                 
                              
                                    (b)
                                 
                                 
                                    obseg izpostavljenosti tveganju, ki ga upravlja podjetje, na katerega neposredno vpliva reforma referenčnih obrestnih mer;
                                 
                              
                                    (c)
                                 
                                 
                                    kako podjetje upravlja proces prehoda na alternativne referenčne obrestne mere;
                                 
                              
                                    (d)
                                 
                                 
                                    opis pomembnih predpostavk ali presoj, ki jih je imelo podjetje pri uporabi teh členov (na primer predpostavke ali presoje o tem, kdaj v zvezi s časovnim okvirom in zneskom denarnih tokov, ki temeljijo na referenčni obrestni meri, ni več negotovosti, ki izhaja iz reforme referenčnih obrestnih mer); ter
                                 
                              
                                    (e)
                                 
                                 
                                    nominalni znesek instrumentov za varovanje pred tveganjem v teh razmerjih varovanja pred tveganjem.
                                 
                              
                  DATUM ZAČETKA VELJAVNOSTI IN PREHOD
            ...
            
                     
                        44DE
                     
                     
                        Z reformo referenčnih obrestnih mer, ki spreminja MSRP 9, MRS 39 in MSRP 7, objavljeno septembra 2019, sta se dodala 24.H in 44.DF člen. Podjetje uporablja te spremembe, kadar uporablja spremembe MSRP 9 ali MRS 39.
                     
                  
                     
                        44DF
                     
                     
                        V poročevalskem obdobju, v katerem podjetje prvič uporabi reformo referenčnih obrestnih mer, izdano septembra 2019, podjetju ni treba predložiti kvantitativnih informacij, ki jih zahteva 28.(f) člen MRS 8 Računovodske usmeritve, spremembe računovodskih ocen in napake.
                     
                  
               (1)  Poročilo „Reforming Major Interest Rate Benchmarks“ je na voljo na strani http://www.fsb.org/wp-content/uploads/r_140722.pdf.
            
               (2)  Poročilo „Reforming Major Interest Rate Benchmarks“ je na voljo na strani http://www.fsb.org/wp-content/uploads/r_140722.pdf.